techiaith/cofnodycynulliad_en-cy huggingface dataset:
English: That could be done, and, of course, there is a register of historical sites - monuments and so on - and those names are part of the list, so those names are connected to the places. Creating a comprehensive list of every name would be just a huge task, which would keep me and Eleri James in work for much more than half a century. As it happens, I was looking at documents relating to the Cefn Mably estate in old Monmouthsire. There were hundreds of Welsh names on the fields there, and there were some very interesting mixed names too. They're not used now, of course, but perhaps they may be in the future, but they're not historical names now that are due to be safeguarded. Creating a list would be slightly like painting the Forth bridge. It would be endless, in a way, as new developments are brought forward. You can have a new house with a historical name, and I do see that as being a major task. I think we are gathering far more information, and the work that the Royal Commission on ancient and historical monuments is doing is excellent and it's an excellent tool. But, again, I can't think of anywhere else that has created a list of all possible names and then distributed them into categories as to whether they are historical and worthy of preservation. I would see that as - .
Welsh: Mae modd gwneud hynny, ac, wrth gwrs, mae yna gofrestr o safleoedd hanesyddol, onid oes - henebion ac ati - ac mae'r enwau yna yn rhan o'r gofrestr, onid ydyn nhw? Felly, mae'r enwau yna, fel petai, yn gysylltiedig â'r lleoedd yna. Byddai creu rhestr gynhwysfawr o bob un enw jest yn job anferthol, oni fyddai, a byddai'n cadw fi ac Eleri James fan hyn mewn swydd am lot yn fwy na hanner canrif. Roeddwn i'n digwydd bod yr wythnos yma yn edrych ar ddogfennau yn ymwneud ag ystâd Cefn Mabli yn yr hen sir Fynwy. Mae cannoedd o enwau Cymraeg ar y caeau yn y fan yna, pob math - enwau cymysg a phob math o rai diddorol iawn. Dydyn nhw ddim yn cael eu defnyddio rŵan, wrth gwrs, ond efallai byddan nhw maes o law, ond dydyn nhw ddim yn enwau hanesyddol rŵan sydd ar dir i gael eu diogelu. Byddai creu rhestr, wedyn - byddai fo'n waith ychydig bach fel paentio'r Forth bridge. Mi fyddai'n waith diddiwedd, mewn ffordd, wrth i ddatblygiadau newydd ddod, tai newydd. Gallwch chi gael tŷ sydd yn newydd ond yr enw yn hanesyddol. Felly, dwi yn gweld hynny yn dasg fawr iawn. Dwi'n meddwl ein bod ni'n casglu llawer iawn yn fwy o wybodaeth, ac mae'r gwaith y mae'r comisiwn henebion yn ei wneud yn hynod, hynod o werthfawr ac yn adnodd gwych. Felly, mae gennym ni fwy o arfogaeth nag oedd gennym ni, ond, eto, allaf i ddim meddwl am unrhyw le arall sydd wedi creu rhestr o'r holl aneddiadau posib ac wedyn eu dosbarthu nhw i gategorïau yn ôl a ydyn nhw'n hanesyddol neu'n werth eu cadw neu rywbeth. Byddwn i'n gweld hwnna'n - .
English: But there is a list - . You talked about mountains earlier in your comments as well as the names of farms. But there are nations - there are clear patterns where people have legislated in terms of names in the landscape, mountains, rivers and valleys and so on, and that they're forms that should be maintained and used by public bodies and so on. So, we could think about putting together a national list and register on that basis. Those names aren't owned by individuals. They're national property, as it were. So, we could look at models like that in other countries.
Welsh: Ond mae yna restrau - . Buoch chi'n sôn am fynyddoedd yn gynt yn eich sylwadau yn ogystal ag enwau ffermydd. Hynny yw, mae yna wledydd - mae yna batrymau amlwg iawn lle mae pobl wedi deddfu ynghylch enwau tirweddol, mynyddoedd, afonydd, dyffrynnoedd, a bod rheini'n ffurfiau sydd i fod i gael eu cadw a'u defnyddio gan gyrff cyhoeddus ac yn y blaen. Wedyn byddai modd meddwl am lunio'r rhestr genedlaethol ar y lefel honno, a dyw'r enwau yna ddim yn eiddo i unigolion. Hynny yw, maen nhw'n eiddo mwy cenedlaethol, te. Byddai modd edrych ar fodelau cyffelyb mewn gwledydd eraill.
English: There's no statutory force for any list that exists at the moment, is there? The commissioner has a panel that makes recommendations, but they're non-statutory. The list by the royal commission - it's statutory to consider those in certain circumstances, but it's not statutory to use them. It's not statutory for public bodies or bodies in receipt of public money to use them, even. So, we could take action there, I suppose.
Welsh: Does dim grym statudol i unrhyw restr sy'n bodoli rŵan, nac oes? Mae gan y comisiynydd banel sydd yn argymell ffurfiau, ond dydyn nhw ddim yn statudol. Mae rhestr gan y comisiwn brenhinol, ond, eto, mae'n statudol i ystyried y rheini mewn rhai amgylchiadau, ond dydy o ddim yn statudol i'w defnyddio nhw. Dydy o ddim hyd yn oed yn statudol i gyrff cyhoeddus neu gyrff sydd yn derbyn grantiau cyhoeddus i ddefnyddio'r enwau yna, nac ydy? Felly, byddai modd gweithredu yn fan yna, byddwn i'n tybio.
English: And there should be educational resources along with that. If you look at Ireland and the kind of place name database they have there, they're way ahead of us in terms of sharing educational resources, sharing games. Not only have they legislated in terms of which forms should be used, there are then things in terms of public engagement related to those names, and we are certainly way behind in that regard at the moment.
Welsh: A bod yna adnoddau addysgu da yn mynd law yn llaw â hynny. Hynny yw, os edrychwch chi ar Iwerddon a'r math o gronfa ddata a'r enwau lleoedd sydd gyda nhw yn Iwerddon, maen nhw llawer iawn ar y blaen i ni o ran rhannu adnoddau addysgol, rhannu gemau. Hynny yw, nid yn unig maen nhw'n deddfu ynghylch pa ffurfiau ar enwau i'w defnyddio, mae yna bethau wedyn o ran ymwneud ac ymgysylltu â'r cyhoedd ynglŷn â'r enwau hynny, ac rydym ni yn sicr yn bell tu ôl i hynny ar hyn o bryd.
English: There's a new curriculum coming, and that's an excellent way of connecting and engaging with the history of the language, landscape, land use, change over time, industry. When I've held sessions in schools, that's what we do: we focus on place names in that cross-curricular sense. And I think we're behind in that regard, which is strange in a bilingual nation that has been quite aware of these issues. But I think more widely with cultural heritage - intangible heritage that is something that you can't put in a museum or in a building - we in Wales and the UK have been very slow in responding to that particular agenda. I know the interest that there is in China in that kind of agenda at the moment, and we've been loath - . The UK isn't involved in that agenda on a United Nations or UNESCO level. I think we see this coming through in the fact that we're behind places such as Ireland that are involved in this area.
Welsh: Mae cwricwlwm newydd sydd yn dod yn gyfle gwych i gysylltu hanes yr iaith, tirwedd, defnydd tir, newid dros amser, diwydiannu. Hynny yw, mae yna - . Pan wyf i wedi gwneud sesiwn gydag ysgolion, dyna'r pethau rydym ni'n edrych arnyn nhw - y math yna o beth, lle mae enwau lleoedd yn rhan o'r peth ond yn draws-gwricwlar yn y ffordd yna. Felly, dwi'n meddwl rydym ni ar ei hôl hi yn hynny o beth, sydd ar un lefel yn od mewn gwlad ddwyieithog sydd i fod yn eithaf ymwybodol o'r pethau yma. Ond dwi'n meddwl yn fwy eang gyda threftadaeth ddiwylliannol anghyffyrddadwy - hynny yw, treftadaeth sydd ddim yn rhywbeth dŷch chi'n gallu rhoi mewn amgueddfa neu sydd yn adeilad - rydym ni yng Nghymru ac ym Mhrydain wedi bod yn araf deg iawn yn ymateb i'r agenda yna. Dwi'n gwybod am y diddordeb sydd mewn llefydd fel Tsieina yn y math yna o agenda rŵan a rydym ni wedi bod yn gyndyn iawn - . Dydy Prydain ddim yn ymwneud â'r agenda yna ar lefel y Cenhedloedd Unedig ac UNESCO, er enghraifft. Dwi'n meddwl ein bod ni'n gweld hyn yn dod trwodd yn y ffaith ein bod ni ar ei hôl hi, braidd, o'i gymharu â gwledydd eraill fel Iwerddon sydd yn ymwneud â'r maes yna.
English: It's a comfort to me that the same discussion is happening in other countries with regard to hyphens and apostrophes and so on. It's not unique to the Welsh language or the English language, in that regard. And I think with regard to settlements and villages, the more prominent the name, the more standardised terms are required. On a local level, you can have a mountain with three farms surrounding it, with the same name for the mountain. And you have the name of the mountain with ' canol ', ' uchaf ', ' isaf '. Perhaps they are all spelt slightly differently, and that wouldn't be an unusual thing to see in looking at maps, and it's not something that keeps me awake at night concerned about these things either. To a certain extent, it's part of our wealth and of our history. It's only very recently that the Welsh language has been used in situations such as this one and given any official status, and I think that is to be seen in the archive. I think Osian mentioned where that is to be seen in the historic archives, and I don't think any of us are purists who think that we need to be correcting spellings here, there and everywhere. That's not the case. The question of safeguarding historic names is very different to standardising names. So, I think that we have to have agreement on the most important names in the landscape, for all kinds of practical reasons, but I wouldn't push that to extremes.
Welsh: Hynny yw, mae'n gysur i mi, yn hyn o beth, mae'r un trafodaethau'n digwydd mewn gwledydd eraill ynglŷn â'r cysylltnod a chollnod. Dydyn ni ddim yn unigryw yn y Gymraeg na'r Saesneg o gwbl, yn hynny o beth. A dwi'n meddwl po fwyaf amlwg ydy'r enw ar aneddiadau, pentrefi ac ati, po fwyaf yr angen am ffurfiau safonol, wrth gwrs, i ddefnyddio'r un cronfeydd data. Ar lefel leol iawn, hynny yw, allwch chi gael mynydd efo tair fferm o gwmpas y mynydd efo'r un enw ar y mynydd. Mae gennych chi rywbeth 'ganol', rhywbeth 'isaf' a rhywbeth 'uchaf'. Efallai eu bod nhw i gyd yn sillafu enwau mewn ffordd ychydig bach yn wahanol, a dydy hwnna ddim yn anarferol, pan fyddwch chi'n edrych ar fapiau ac ati, a dydy o ddim yn rhywbeth sy'n fy nghadw i'n effro dros nos, yn poeni am bethau fel yna. I ryw raddau, mae o'n rhan o'n cyfoeth ac o'n hanes ni. Hynny yw, mae'r Gymraeg yn ddiweddar iawn, iawn wedi dod yn iaith sy'n cael ei defnyddio mewn sefyllfaoedd fel hyn. Yn ddiweddar iawn, iawn mae unrhyw statws swyddogol iddi, ac mae ôl hynny yn yr archif. Dwi'n meddwl roedd Osian yn dweud lle mae ôl hynny yn yr archif hanesyddol, a dydyn ni ddim, dwi ddim yn meddwl, yn buryddion, unrhyw un ohonom ni, sydd ishio mynd rownd yn cywiro sillafiadau yma a thraw. Nid dyna ydy hi. Mae'r cwestiwn o ddiogelu enwau hanesyddol yn gwestiwn gwahanol i safoni enwau. Felly, dwi'n meddwl bod rhaid cael cytundeb ar yr enwau pwysicaf yn y tirlun, am bob math o resymau ymarferol, ond fyddwn i ddim yn gwthio hynny i hyd eithafion.
English: Okay. Thank you very much, David. Well, we've talked a lot about fields and houses, but we haven't talked about bridges. Perhaps if they were on a list or register, we wouldn't have had the Prince Charles bridge, but that's another discussion for another day. Thank you all very much for joining us. We had asked Tudur Owen to join us but he wasn't available today, so we'll ask for additional information from him. If there are any other organisations you believe would have an interest in providing any kind of evidence on this issue, then please do give us their details so we can engage with them. But thank you very much for your commitment, and we will be in touch with you down the line with any conclusions that we reach as a committee. Thank you.
Welsh: Iawn. Diolch, David. Wel, rydym ni wedi siarad lot am gaeau a thai, ond dŷn ni ddim wedi siarad lot am bontydd. Pe byddai yna restr, efallai fyddem ni ddim wedi cael pont y Tywysog Siarl, ond mae hynny'n drafodaeth arall at ddiwrnod arall. Diolch i chi am ddod atom heddiw. Roeddem ni wedi gofyn i Tudur Owen ddod i mewn heddiw, ond doedd e ddim ar gael, felly dŷn ni am ofyn am dystiolaeth ychwanegol, ac os oes unrhyw fudiad arall dŷch chi'n credu fyddai â diddordeb mewn rhoi unrhyw fath o ystyriaeth i'r mater yma, yna plîs rhowch eu manylion cyswllt inni er mwyn inni allu ymwneud â nhw. Ond diolch i chi am eich ymroddiad, a byddwn ni'n cysylltu â chi lawr y lein gydag unrhyw gasgliadau dŷn ni'n dod atyn nhw fel Aelodau Cynulliad. Diolch yn fawr iawn.
English: So, we move on and we have papers to note. Item 3.1, there is correspondence on the recruitment for the post of Creative Wales director. And item 3.2, a letter from the Music Partnership Forum Wales on a music studies feasibility study. We have received a response from the Government on the second of those items, overnight, and that will be on the agenda next week. Any comments? No.
Welsh: Felly, dŷn ni'n symud ymlaen ac mae gennym ni bapurau i'w nodi. Eitem 3.1, mae yna ohebiaeth ynghylch recriwtio ar gyfer swydd cyfarwyddwr Cymru Greadigol. Ac eitem 3.2, llythyr gan Fforwm Partneriaeth Cerddoriaeth Cymru am astudiaeth dichonoldeb yn ymwneud â gwasanaethau cerddoriaeth. Dŷn ni wedi cael ymateb gan y Llywodraeth ar yr ail eitem - dim ond dros nos - ac felly bydd hynny ar agenda'r wythnos nesaf. Oes unrhyw sylwadau ar hynny? Na.
English: So, we'll move on to item 4, which is a motion under Standing Orders to elect a temporary committee Chair. I would like to propose under Standing Order 17.22 to elect a temporary Chair in my absence for the next meeting, and David Melding has kindly agreed to Chair the next meeting. Are there any objections? No. As there are none, I would like to thank David in advance.
Welsh: Awn ni at eitem 4, felly, sef cynnig o dan Reol Sefydlog i ethol Cadeirydd dros dro. Hoffwn wneud cynnig o dan Reol Sefydlog 17.22 i ethol Cadeirydd dros dro yn fy absenoldeb ar gyfer y cyfarfod nesaf, ac mae David Melding yn garedig wedi cytuno i gadeirio'r cyfarfod. Oes unrhyw un yn gwrthwynebu? Na. Felly, gan nad oes, hoffwn i ddiolch i David ymlaen llaw.
English: I will now propose a motion to go into private session. Thank you.
Welsh: Byddaf nawr yn gwneud cynnig i fynd â'r cyfarfod yn breifat. Diolch.
English: You mentioned earlier that we needed respect and trust for devolution to work effectively within the UK, and you suggested that that was under some strain. I would say that that's been totally destroyed, because the Prime Minister said that we have no role whatsoever in this decision. It's only in two possible situations that I believe that we would have no role: one is when the UK Government feels that we are irrelevant, which speaks volumes about where we stand in this union, or, of course, in an independent Wales where we would formally have no role whatsoever to play, and not only would they not have to come cap in hand to us to ask for consent, but we wouldn't have to approach them cap in hand on a number of things either. But I just wanted to pick up on this codification of Sewel that you mentioned. That does, perhaps, provide some way forward within the current arrangements. Is that, therefore, something we can look forward to seeing in the Labour Party manifesto for the general election, which could be upon us in a few months' time?
Welsh: Fe sonioch chi gynnau fod angen parch ac ymddiriedaeth i ddatganoli weithio yn effeithiol o fewn y Deyrnas Unedig, ac fe awgrymoch chi fod hynny o dan straen. Mi fyddwn i'n awgrymu bod hynny wedi cael ei chwalu'n llwyr, oherwydd i'r Prif Weinidog ddweud bod gennym ni ddim rôl yn y penderfyniad yma. Hynny yw, dim ond mewn dwy sefyllfa posib rwy'n credu y byddai gennym ni ddim rôl: un yw pan fo Llywodraeth y Deyrnas Unedig yn teimlo ein bod ni'n amherthnasol, sydd yn dweud cyfrolau am le rŷn ni'n sefyll o fewn yr undeb yma, neu, wrth gwrs, mewn Cymru annibynnol lle byddai gennym ni'n ffurfiol ddim rôl i'w chwarae, ac wedyn nid yn unig fydden nhw ddim yn gorfod dod â chap mewn llaw atom ni i ofyn am ganiatâd, ond fydden ni ddim yn gorfod mynd atyn nhw â chap mewn llaw ar nifer o bethau hefyd. Ond dwi jest eisiau pigo lan ar y 'codify-o' o Sewel yma roeddech chi'n sôn amdano fe. Hynny yw, mae hynny efallai'n cynnig rhyw ffordd ymlaen o fewn y drefniadaeth bresennol. Ydy hwnna'n rhywbeth, felly, y gallwn ni edrych ymlaen at ei weld ym maniffesto'r Blaid Lafur ar gyfer etholiad cyffredinol, sy'n dod o fewn misoedd, mae'n debyg?
English: Well, we haven't agreed yet on our manifesto, but, of course, the document that we've published, we've shared that with people in the Labour Party outside of Wales. We have discussed a lot of things in the document with them. The document is our document as a Government. We can't expect that that will be transferred fully into the manifesto without having more discussions. When I was saying - . Of course, I understand the points that Llyr Gruffydd is making. Under the surface, there's lots of work going on between officials on matters every day. Those things are being undertaken with respect, as they have been over the years. So, I don't want to suggest that everything is being undertaken without respect and without - . On a political level, it's been a lot more difficult after July this year.
Welsh: Wel, dydyn ni ddim wedi cytuno ar ein maniffesto ni eto, ond, wrth gwrs, y ddogfen rydym ni wedi ei chyhoeddi, rydym ni wedi rhannu honna gyda phobl yn y Blaid Lafur tu fas i Gymru. Rydym ni wedi trafod lot o bethau yn y ddogfen gyda nhw. Mae'r ddogfen yn ddogfen gennym ni fel Llywodraeth. Dŷn ni ddim yn gallu disgwyl y bydd honna jest yn gallu cael ei throsglwyddo yn llawn i mewn i'r maniffesto heb gael mwy o drafodaethau. Pan oeddwn i'n dweud hynny - . Wrth gwrs, dwi'n deall y pwyntiau mae Llyr Gruffydd yn eu gwneud. Dan y ddaear mae lot o waith yn bwrw ymlaen ar lefel swyddogion ar bethau bob dydd. Mae pethau fel yna yn mynd ymlaen gyda pharch, ac fel rŷn ni wedi eu gwneud nhw dros y blynyddoedd. So, dwi ddim eisiau awgrymu bod popeth yn mynd ymlaen heb barch a heb - . Ar lefel wleidyddol, mae wedi bod lot yn anoddach ar ôl mis Gorffennaf y flwyddyn yma.
English: But the codification of Sewel is something that you would want to see in a manifesto.
Welsh: Ond mi fyddai 'codify-o' Sewel yn rhywbeth y byddech chi'n hoffi ei weld yn y maniffesto.
English: Yes, yes.
Welsh: O, ie, ie.
English: Okay. Thank you, Chair. This is about the Swansea bay metro and the metro for the south Wales Valleys in terms of railways. You will know, from the point of view of geography and the railways already in play to carry freight, that they run up the Swansea valley and run over to the Amman valley at the moment. Now, in the agreement between yourselves and ourselves as Plaid Cymru to fund a feasibility study to expand the Swansea bay metro to include that particular piece of railway, and a number of others, but specifically that one, because it's already there carrying freight, in order to avoid the clear pressures on the M4 around Port Talbot and Swansea - . Now, it's become apparent, of course, that we would need to upgrade this rail line to carry passengers as well as freight, and that was to be part of the feasibility study agreed between ourselves. But it has become apparent now that the intention to upgrade that rail line isn't now part of the feasibility study. So, the question is: can you tackle that situation? Because it's a missed opportunity if we don't use that rail line that's already in place but needs to be upgraded so that it can be used by passengers.
Welsh: Ocê. Diolch yn fawr, Cadeirydd. Mae hyn ynglŷn â metro bae Abertawe a chymoedd y gorllewin - hynny yw, yn nhermau rheilffyrdd. Mi fyddwch chi'n gwybod, wrth gwrs, o ddaearyddiaeth a hefyd o'r rheilffyrdd sydd yna'n barod sy'n cario ffreit, mae rheilffordd yn cario ffreit yn rhedeg i fyny Cwm Tawe ac yn rhedeg drosodd i ddyffryn Aman ar hyn o bryd. Nawr, yn y cytundeb rhwng eich Llywodraeth chi a ninnau fel Plaid Cymru i ariannu astudiaeth dichonoldeb i ehangu'r metro yma i Abertawe i gynnwys y rheilffordd yna'n arbennig, a nifer o rai eraill, ond yn benodol honna, achos mae e yna'n barod ac mae'n cario ffreit, er mwyn, wrth gwrs, osgoi'r pwysau amlwg sydd ar yr M4 rownd Abertawe a Phort Talbot - . Nawr te, mae wedi dod yn amlwg, wrth gwrs, fod angen uwchraddio'r rheilffordd yma sydd yma'n barod i gario teithwyr yn ogystal â ffreit, ac roedd hynna i fod yn rhan o'r astudiaeth dichonoldeb yma cytunwyd rhyngom ni, ond mae wedi dod i'r amlwg nawr nad yw'r arian uwchraddio, neu'r bwriad uwchraddio'r rheilffordd yna, yn rhan o'r astudiaeth dichonoldeb penodol yna. Felly, y cwestiwn ydy: allwch chi fynd i'r afael â'r sefyllfa yna? Achos mae'n colli cyfle os nad ydyn ni'n defnyddio'r rheilffordd yna sydd eisoes yna ond angen ei uwchraddio er mwn i deithwyr ei ddefnyddio.
English: Well, of course, I'm perfectly content to pursue the point that Dr Lloyd has raised and to see where we are in the study that we've agreed to do, and also, on the funding, we are still discussing. The draft budget that we're to put before the Assembly is not ready yet. We're still working on that, and investments in rail lines and other things are still part of the discussions we're having as a Cabinet, but we're willing to pursue both matters.
Welsh: Wel, wrth gwrs, dwi'n hollol hapus i fynd ar ôl y pwynt mae Dr Lloyd wedi'i godi ac i weld ble ydyn ni yn yr astudiaeth rydyn ni wedi cytuno i wneud, a hefyd, ar yr arian, rydyn ni'n dal i drafod. Dyw'r cyllid drafft rydyn ni'n mynd i roi o flaen y Cynulliad ddim yn barod eto. Rydyn ni'n dal i weithio ar hwnna, ac mae'r buddsoddiadau mewn rheilffyrdd a phethau eraill yn dal i fod yn y trafodaethau rydyn ni'n eu cael fel Cabinet, so rydyn ni'n fodlon mynd ar ôl y ddau beth.
English: Well, the next step for me personally, Chair, is to read the report. [ Laughter. ] I'm down to make a statement on the floor of the Assembly the week after we return. The intention for me is to read the entire report over half term, because I think that, if we're going to respect the work that they've done, it's important for us to give the time to read it in detail and think about the next steps.
Welsh: Wel, y cam nesaf i fi yn bersonol, Cadeirydd, yw i ddarllen yr adroddiad. [ Chwerthin.] Dwi i lawr i wneud datganiad ar lawr y Cynulliad yr wythnos ar ôl inni ddod nôl. Y bwriad i fi yw i ddarllen yr adroddiad i gyd dros yr hanner tymor, achos dwi'n meddwl, os ydym ni yn mynd i barchu y gwaith maen nhw wedi ei wneud, mae'n bwysig inni roi yr amser i'w ddarllen yn fanwl a meddwl am y camau nesaf.
English: Yes. Thank you, Counsel General, for your time this afternoon. Now, I'll follow the Chair, in a way, here and ask: what are you doing currently? Because it appears to me as if 'no deal' isn't on the current horizon. There is a deal between the UK Government and the European Commission, and it appears to me that there is a vacuum at present. Now, is that true? What are you doing with your time currently?
Welsh: Ie. Diolch i chi, Cwnsler, am eich amser y prynhawn yma. Dwi'n dilyn y Cadeirydd, mewn ffordd. Beth ydych chi'n ei wneud ar hyn o bryd? Achos mae'n ymddangos i fi fod yna ddim 'no deal' ar yr agenda presennol. Mae yna gytundeb gan Lywodraeth y Deyrnas Unedig â'r Comisiwn Ewropeaidd, ac mae'n ymddangos i fi fod yna wagle ar hyn o bryd. Ydy hynny'n wir? Beth ydych chi'n ei wneud gyda'ch amser ar hyn o bryd?